**Lietuvos Respublikos ambasada Švedijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 m. rugpjūčio 1 d. – rugpjūčio 31 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija | | | |
| 2024-08-08 | **Mažėja grūdų kainos**  Nepaisant šiais metais fiksuojamų augančių maisto produktų kainų, pastebimas grūdų kainų mažėjimas. Tai lėmė rekordinis grūdų derlius ir šiuo metu pasiūla viršija paklausą. | <https://www.di.se/nyheter/tvarvandning-pa-marknaden-spannmalspriser-rasar/> |  |
| 2024-08-12 | **Auga maisto kainos**  Švedijos maisto kainos per liepą vidutiniškai išaugo 0,2%. Palyginti su 2022 m., Švedijos maisto kainos šiandien yra vidutiniškai 24% didesnės. Pavyzdžiui, dėl prasto paskutinio derliaus bulvės pabrango nuo 1,3 EUR už kilogramą iki 1,7 EUR. Sparčiai auga ir Švedijos importuojamų prekių iš pietinių valstybių kainos. Kainų kilimas aiškinamas klimato kaitos poveikiu (sausros, aukštos temperatūros ir t.t.), tokių prekių kaip kakava, ryžiai, kava ar alyvuogių aliejus kainos nuo 2021 m. pakilo per 40%. | <https://www.svd.se/a/ny9y6x/har-ar-maten-som-okar-mest-i-pris>  [Torka och extremväder eldar på svenska matpriser - DN.se](https://www.dn.se/ekonomi/klimatforandringarna-eldar-pa-svenska-matpriser-varje-sasong-ar-svarte-petter/) |  |
| Lietuvos turizmo sektoriui aktuali informacija | | | |
| Lietuvos verslo plėtrai užsienyje aktuali informacija | | | |
| 2024-08-26 | **Business Sweden organizuoja online seminarą apie galimybes verslui dalyvauti Ukrainos atstatymo procese**  Seminaras yra orientuotas į Švedijos įmones, tačiau jame bus ir pranešimų apie finansinius mechanizmus Ukrainoje tinkančių universaliai ir lietuviškoms įmonėms. Seminaras yra nemokamas ir vyks anglų kalba. Daugiau informacijos ir renginio programą rasite pridėtoje nuorodoje. | [Resilience and reconstruction in Ukraine Webinar - Business Sweden (business-sweden.com)](https://www.business-sweden.com/insights/calendar/2024/resilience-and-reconstruction-webinar/) |  |
| 2024-08-27 | **Lietuvos profesionalų klubas Stokholme organizuoja Lietuvos verslo forumą ,,Innovation Bridge“**  Forumas organizuojamas spalio 10 d. Stokholme. Renginys orientuosis į ICT/AI ir Smart Food temas, jame kviečiamos dalyvauti lietuviškos įmonės, ypač tos, kurios domisi Švedijos rinka. Renginyje bus galima dalyvauti tiek gyvai Stokholme, tiek renginyje Vilniuje, kuriame bus transliuojamos diskusijos iš Stokholmo. Renginys yra nemokamas, LR ambasada Švedijoje yra renginio partneris. | **Registracija ir daugiau informacijos:** <https://www.eventbrite.se/e/sweden-lithuania-business-forum-innovation-bridge-tickets-1000560081137> |  |
| Investicijoms į Lietuvą pritraukti aktuali informacija | | | |
| Bendradarbiavimui mokslinių tyrimų, eksperimentinės plėtros ir inovacijų (MTEPI) srityse  aktuali informacija | | | |
| 2024-08-30 | **Švedijos-Lietuvos bendradarbiavimo fondas skelbia kvietimą teikti projektų paraiškas**  Paraiškas galima teikti iki š.m. spalio 1 d. Fondas finansuoja projektus, kurie skirti vystyti naujus projektus kultūros, socialinių reikalų, verslo, bendradarbiavimo tarp Lietuvos ir Švedijos srityse. Prioritetas – projektams, kurie prisidėtų prie ryšių tarp Lietuvos ir Švedijos jaunimo bendradarbiavimo stiprinimo. Maksimali finansuojamų projektų vertė yra iki 5 000 EUR. Taip pat, numatyta galimybė finansuoti viešinimo išlaidas, kelionės išlaidas (vykdant projektą). | <https://swelitfund.org/apply-for-grants> |  |
| Lietuvos ekonominiam ir energetiniam saugumui aktuali informacija | | | |
| 2024-08-19 | **Švedijos finansų ministerija pristatė ilgai lauktą branduolinės energetikos finansavimo tvarką**  Ja tikimąsi užtikrinti tvarų rizikos tarp verslo ir valstybės dalinimosi modelį, kuris garantuotų, kad Švedija iki 2035 m. pasistatytų 2 didelės apimties branduolinius reaktorius su bendru 2,500 MW pajėgumu. Pagal pasiūlytą tvarką valstybė branduolinių reaktorių projektų vystytojams bendrai suteiktų iki 26,37 mlrd. EUR paskolų (300 mlrd. SEK), valstybės finansiniai įsipareigojimai siektų iki 40 metų. Pabrėžiama, kad atsižvelgiant į kylančias kainas, geopolitinę situaciją ir projekto trukmę galutinė kaina, o per tai ir paskola, gali padvigubėti. Pristatymo metu akcentuota, kad ruošiant šią tvarką buvo išanalizuoti kitų valstybių pavyzdžiai ir nuspręsta remtis Čekijoje esančiu modeliu. Šio modelio ašis – kontraktas tarp valstybės ir branduolinį projektą vystančių įmonių, vadinamas contract for difference (CFD). Pagal jį numatoma, kad branduolinio reaktoriaus statybų metu valstybė teikia paskolą su nustatyta 0,07 EUR už kWh. Jeigu rinkos kaina mažesnė, valstybė padengia skirtumą, jeigu didesnė – įmonė sumoka valstybei skirtumą. Statybų fazės metu valstybė savo paskolai taip pat teiktų mažesnę negu rinkoje palūkanų normą, kuri vėliau nuosekliai didėtų pradėtus gaminti elektros energiją. Pristatyta tvarka iškart sulaukė kritikos iš opozicijos. Tvarka kritikuojama dėl to, kad Švedijai stipriai išsiaugins savo skolų įsipareigojimus ir jeigu nepasisektų, valstybei tokia skolų našta būtų per didelė.  Kartojama ir kritika dėl to, kad su tokiais finansiniais ištekliais nukreiptais į atsinaujinančią energetiką būtų galima pozityvius rezultatus gauti daug greičiau. Vėjo energijos gamintojus vienijanti asociacija pabrėžia, kad jeigu Vyriausybė bent mažą dalį tokių resursų skirtų vėjo energetikai, tai Švedija jau greitu laiku turėtų pakankamai pigios elektros energijos, o dabartinė politika gali duoti atvirkštinį efektą, t.y. atbaidyti investuotojus nuo investicijų į vėjo arba saulės energetikos projektus. Tuo tarpu, Švedijos verslo konfederacija pristatytą modelį vertina itin pozityviai. Savo išplatintame pranešime Konfederacija akcentuoja, kad pasirinktas modelis padidintų valstybės skolą, bet tai nebūtų nepakeliama našta, nes Švedija iki šiol ypač gerai tvarkosi su viešaisiais valstybės finansais. Be to, tokios investicijos atpigintų elektros kainą, užtikrintų stabilų ir tvarų apsirūpinimą elektros energija, todėl sudarytų geresnes sąlygas tiek pramonės plėtrai, tiek investicijų į Švediją pritraukimui.  Ši nauja tvarka bus įtvirtinta įstatymu ir įsigalios 2025 m. gegužės 6 d. Iki tol finansų ministerija suburs specialią komisiją, kuri tikslinsis finansavimo tvarką ir pateiks konkretesnes taisykles. | [Promemoria Finansiering och riskdelning vid investeringar i ny kärnkraft (regeringen.se)](https://www.regeringen.se/contentassets/785ee941726840229ed69135ca8f890c/finansiering-och-riskdelning-vid-investeringar-i-ny-karnkraft.pdf) |  |
| 2024-08-25 | **Žiniasklaidoje nagrinėjamas Danijos įmonės Ørsted sprendimas nestatyti žaliųjų degalų gamyklos ir šio sprendimo įtaka Švedijos Vyriausybės politikai.**  Nėra iki galo aišku, kodėl daniška įmonė atsisakė savo planų, tačiau žiniasklaidoje daugiausiai dėmesio sulaukia faktas, kad Švedijos Vyriausybė šiam projektui jau buvo skyrus 13,3 mln. EUR ir dabar nėra aišku kas atsitiks su šiomis lėšomis. Žiniasklaidos šaltinių duomenimis ne viešose valdančiųjų partijų diskusijose yra svarstoma peržiūrėti Vyriausybės skiriamus finansus žaliosios energetikos projektams. Prognozuojama, kad artimiausiu metu Vyriausybė gali peržiūrėti ne tik lėšų skyrimo procesą, bet ir pakoreguoti planus dėl konkrečių žaliųjų projektų su tikslu mažinti valstybės lėšų skyrimą projektams, kurių įgyvendinimo galimybės nėra aiškios. | [Gröna risker ger kalla kåras i regeringspartierna (di.se)](https://www.di.se/nyheter/grona-risker-ger-kalla-karar-i-regeringspartierna/) |  |
| 2024-08-26 | **Žiniasklaidoje pranešama, kad elektros perdavimo linijos Aurora Line besitęsiančios 380 km. tarp Švedijos ir Suomijos įgyvendinimo planai vyksta sklandžiai**  Pranešama, kad jos statybos darbai įvyks kitų metų vasarą-rudenį, o veikti pradės 2025 m. gruodį. Žiniasklaidoje jau aptariama, kad šis projektas yra gyvybiškai svarbus šiaurinei Švedijai, jis 40% padidins elektros perdavimo pajėgumus tarp Švedijos ir Suomijos, užtikrins stabilų elektros perdavimą šiaurės Švedijoje besikuriančioms didelėms gamykloms, visų pirma žaliojo plieno gamintojams SSAB ir H2 Green Steel. | [Här är ledningen till H2 Green Steels och SSAB:s nya stålverk (di.se)](https://www.di.se/nyheter/miljardprojekt-i-norr-bingo-for-industrin/) |  |
| 2024-08-27 | **Vyriausybė priėmė sprendimą padidinti mokesčius už degalus.**  2022 m. Vyriausybės priimtas sprendimas sumažinti mokesčius už dyzelį ir benziną buvo gausiai kritikuojamas kaip pažeidžiantis Švedijos kovos su klimato kaita įsipareigojimus. Š.m. rugpjūčio 27 d. Vyriausybė oficialiai paskelbė, kad dėl įvedamų mokesčių benzinas brangs 0,06 EUR už 1l, o dyzelis 0,009 EUR. Pranešama, kad įvedus šią tvarką Švedija pasieks minimalius ES reikalavimus. Sprendimas įsigalios 2025 m. liepos 1 d. | <https://regeringen.se/pressmeddelanden/2024/08/sankt-skatt-pa-bensin-och-diesel-och-reformerad-reduktionsplikt/> |  |
| Bendra Švedijos ekonominė informacija | | | |
| 2024-08-01 | **Švedijoje daugėja bankrotų**  Birželio mėn. sulėtėjęs Švedijos bankrotų skaičius vėl padidėjo. Namų statybos rinkoje bankrotų padaugėjo 50 %, lyginant su 2023 m. Dėl naujo nuosmukio iš dalies gali būti kalta silpna Švedijos krona ir sumažėjusios investicijos į statybų sektorių. Pastaruoju metu bankrutavo ir daug automobilių prekybos įmonių. | <https://www.svd.se/a/PpdaMb/konkurserna-okar-en-bransch-sticker-ut> |  |
| 2024-08-02 | **Būsto kainos didžiuosiuose miestuose liepos mėn. sumažėjo**  Dėl aukštų palūkanų normų padidėjo, nuo metų pradžios, butų kainos pakilo 6,1 %, o namų - 5,3 %. Tačiau, liepos mėn. butų ir namų kainos sumažėjo atitinkamai 1,2 ir 1,0 %. Kainos mažėjo Stokholmo ir Geteborgo zonoje, o kitur jos augo. | <https://www.svd.se/a/XjMJ2m/bostadspriserna-sjonk-en-detalj-forvanar> |  |
| 2024-08-03 | **Artimųjų Rytų konfliktas kelia grėsmę Švedijos ekonomikai**  Švedijos žiniasklaidoje daug dėmesio sulaukia situacija Artimuosiuose Rytuose, nerimaujama dėl galimos konflikto eskalacijos. Ekspertai bando prognozuoti, kokios būtų didesnio konflikto pasekmės. Akcentuojama, kad labiausiai konfliktas lemtų kylančias naftos kainas, nestabilią akcijų rinką, palūkanų normų svyravimus ir galimus Švedijos centrinio banko politikos pokyčius. Tikėtina, kad toks konfliktas sukeltų ir naują pabėgėlių krizę. | <https://www.svd.se/a/W0ve5k/sa-kan-ett-krig-mellan-israel-och-iran-paverka-svensk-ekonomi> |  |
| 2024-08-05  2024-08-31 | **Švedijos krona stiprėja**  Visą mėnesį stebimas švediškos kronos stiprėjimas. Mėnesio pradžioje jos kursas buvo 1 EUR už 11,54 SEK, šiuo metu siekia 1 EUR už 11,37 SEK. | <https://tt.omni.se/svart-dag-pa-varldens-borser/a/pPBjkG> |  |
| 2024-08-07 | **Sudėtinga padėtis darbo rinkoje**  Dabar nedarbas yra didžiausias per dešimt metų, išskyrus pandemiją. Prognozuojama, kad aukštas nedarbas išliks, o tai pasunkins ekonomikos atsigavimą. Švedijoje 8,2 % nedarbo lygis yra ketvirtas pagal dydį Europoje. Be to, išaugo bankrotų skaičius, per pirmąjį šių metų pusmetį bankrutavo beveik 5 900 įmonių, o nukentėjusių darbuotojų skaičius išaugo 65 %. | <https://www.di.se/live/pehrson-svart-och-tufft-lage-pa-arbetsmarknaden/> |  |
| 2024-08-15 | **SEB mažina būsto paskolų palūkanų normas**  SEB, kaip ir kiti Švedijos bankai, mažina palūkanų normas. Lanksti SEB nurodyta palūkanų norma sumažinta iki 5,59 %, o vienerių metų - iki 4,29 %. | <https://www.svd.se/a/dR7jjX/seb-sanker-alla-borantor> |  |
| 2024-08-20 | **Mažinamos degalų kainos**  Degalų kainos Švedijoje dar labiau sumažėjo: dyzelino kaina dabar yra mažiausia per trejus metus - 17,39 SEK už litrą, o benzino - 17,69 SEK už litrą - mažiausia nuo sausio mėnesio. | <https://www.dn.se/ekonomi/lagsta-dieselpriset-pa-tre-ar/> |  |
| 2024-08-21 | **Švedijos nacionalinis bankas sumažino palūkanų normas, fiksuojamas kronos stiprėjimas**  Švedijos nacionalinis bankas (Riksbank) priėmė daugelio ekspertų prognozuotų sprendimą – sumažino palūkanų normas nuo 3,75% iki 3,50%. Prognozuojama, kad per šiuos metus palūkanų normos bus mažinamos dar 2-3 kartus. Sprendimas palūkanų normas mažinti po truputį argumentuojamas vis dar išliekančiomis geopolitinėmis rizikomis, kronos svyravimu ir atsargumu dėl infliacijos (šiuo metu ji siekia 2%). Todėl tolimesni palūkanų mažinimai bus ne daugiau negu po 0,25%, didesni mažinimai būtų svarstomi, jeigu ekonominė šalies situacija staiga pablogėtų. Nepaisant to, kad palūkanų norma sumažėjo, fiksuojamas nacionalinės valiutos, švediškos kronos, ženklus sustiprėjimas. Šiai dienai jis siekia 11,38 SEK už 1 EUR. | <https://www.di.se/nyheter/valutastrateg-det-blir-ingen-enkel-resa-for-kronan/> |  |
| 2024-08-22 | **Paskelbtas Švedijos rudens biudžetas – numatomos milijardinės investicijos**  Rugpjūčio 22 d. finansų ministrė E. Svantesson pristatė Švedijos ekonominę situaciją bei pakoreguotą rudens nacionalinį biudžetą. Pristatyme žiniasklaidai ministrė akcentavo, kad Švedijos ekonomika dar yra recesijoje, bet ekonominio atsigavimo laikotarpis artėja. Infliacija yra žemiau 2% ir jos tolimesnis mažinimas jau nelaikomas pagrindiniu Vyriausybės uždaviniu. Konstatuojama, kad per antrąjį 2024 m. ketvirtį BVP mažėjo ir jo augimas šiais bus mažesnis negu buvo prognozuota dar birželio mėn. (0,8% vietoje 1,4%). Mažesnis ir vartojimas, jis per metus paaugs tik 0,3%. Visgi, pagrindinė pranešimo žinia buvo numatomos Vyriausybės investicijos 2024 m. II-ajame pusmetyje. Jos sieks 5,27 mlrd. EUR ir bus skirtos įvairioms numatytoms reformoms. Tiesa, kaip ir kam bus paskirstytos šios investicijos nėra aišku, daugiau detalių žadama rugsėjo mėn. Opozicinės partijos naujieną apie būsimas investicijas sutiko skeptiškai. Vyriausybė kritikuojama dėl to, kad nepateikė konkrečių detalių ir užsiima populizmu, todėl labiausiai tikėtina esą, kad Vyriausybė šiuos pinigus nepanaudos racionaliniai, sieks trumpalaikio efekto ir neturės tikslo iš esmės gerinti Švedijos infrastruktūrą. Kritikos sulaukė ir tai, kad Švedija patenka tarp ES narių, kuriose ekonomika auga lėčiausiai. | <https://regeringen.se/pressmeddelanden/2024/08/lagkonjunktur-i-svensk-ekonomi-men-ljusare-framtidsutsikter/> |  |
| 2024-08-26 | **Švedijos bankai susiduria su DI iššūkiu**  Žiniasklaidoje finansų sektoriaus ekspertai pranašauja neramius laikus Švedijos bankų sektoriui, kuriam reikės prisitaikyti prie DI technologijų ir jų keliamų iššūkių. Akcentuojama, kad per 10 metų bankininkystės sektorius kardinaliai pasikeitė, atsirado daug naujų įmonių, fintech startuolių, kurie po truputį perimalyderystę mokėjimų, skolų srityse. Ekspertai teigia, kad bankai neišvengiamai turės daugiau investuoti į naujas technologijas, jeigu norės išlikti aktualiais ateityje, matomai teks ir optimizuoti savo operacijas. | [AI utmanar svenska storbanker | SvD](https://www.svd.se/a/Eyby0l/ai-utmanar-svenska-storbanker) |  |
| Kita ekonominiam bendradarbiavimui aktuali informacija | | | |

Rengėjas (-ai):

LR ambasados Švedijos Karalystėje trečiasis sekretorius Augustinas Uleckas, tel. +46 738014607, [augustinas.uleckas@urm.lt](mailto:augustinas.uleckas@urm.lt)

LR ambasados Švedijos Karalystėje praktikantė Erika Bumblauskaitė

**Pastabos: nurodytos piniginės sumos perskaičiuotos pagal kursą 1 EUR = 11,37 SEK**